มุซาชิ (โปเกมอน)

มุซาชิ () หรือชื่อภาษาอังกฤษว่า เจสซี่ () เป็นตัวละครร้ายของโปเกมอนฉบับอนิเมะ

 ประวัติ 
มุซาชิเป็นลูกสาวของสมาชิกแก๊งร็อคเก็ตคนหนึ่งที่ชื่อ “มิยาโมโตะ” มิยาโมโตะเป็นสมาชิกฝีมือดีที่ใกล้ชิดกับเบื้องบนของแก๊ง เธอรักมุซาชิมากและพยายามทำงานหนักเพื่อหาเลี้ยงเธอ แต่เมื่อครั้งมุซาชิอายุ 5 ขวบ มิยาโมโตะได้รับภารกิจให้ไปจับมิวด้วยเบาะแสระดับสุดยอดที่เธอมี แต่หลังจากนั้นเธอก็ประสบเหตุหิมะถล่มและไม่มีใครได้พบเห็นเธออีก

มุซาชิที่กลายเป็นเด็กกำพร้าอย่างกะทันหันก็ถูกส่งไปที่บ้านสงเคราะห์เด็กที่ยากจน ถึงขั้นในฤดูหนาวเธอต้องกินหิมะประทังความหิว เมื่อถึงวัยที่เธอจะต้องตั้งต้นชีวิตของตนเอง มุซาชิใฝ่ฝันจะเป็นนางพยาบาลโปเกมอน แต่ก็ต้องอกหักเพราะเธอไม่มีเงินเรียน จึงต้องระเห็จไปเรียนกับลักกี้ในโรงเรียนโปเกมอนพยาบาลแทน ถึงอย่างนั้นมุซาชิก็มีฝีมือในการทำแผลโปเกมอนเป็นอย่างดีถึงขั้นช่วยสอนลักกี้ตัวอื่นๆ อีกด้วย แต่เพราะเธอไม่ใช่โปเกมอนเหมือนลักกี้ เธอจึงไม่มีท่า ร้องเพลง ให้โปเกมอนผู้ป่วยหลับได้ สุดท้ายเธอจึงเรียนไม่จบหลักสูตร

ในวันมอบประกาศนียบัตร มุซาชิได้แต่เพียงแพ็คกระเป๋าเดินกลับบ้านโดยที่ไม่ได้เข้าร่วมพิธี แต่ก่อนที่จะจากไป ลักกี้เพื่อนสนิทของเธอก็ตามมายื่นหมวกพยาบาลให้ แต่มุซาชิปฏิเสธไม่รับ ลักกี้จึงกะเทาะจี้รูปไข่ที่เพิ่งได้รับเป็นใบประกาศจบการศึกษาเป็นสองชิ้น และมอบครึ่งหนึ่งให้มุซาชิเพื่ออนาคตหากเจอกันอีก ทั้งสองจะจำกันและกันได้

เธอเป็นโปเกมอนโคออดิเนเตอร์ (แคนดี้ มุซาชิน่า) และโปเกมอนเพอร์ฟอร์เมอร์ (มุซาวี่)

 โปเกมอนของมุซาชิ 
 อยู่ที่ตัว 
 โซนานส์
 ฮาบูเนค
 ยันยันมา → เมกะยันมา
 โคโรโมริ
 พูรูริล
 บาเค็จจะ → พัมพ์จิน

 เดินทางด้วยกัน 
 เนียส ↔ เคียวไดแมกซ์เนียส
 โรตอม ↔ โปเกเด็กซ์โรตอม

 ปล่อยไปแล้ว 
 อาร์โบ → อาร์บ็อก
 เคมุตโสะ → มายูลด์ → โดคุเคล
 มิมิคคิว

 แลกเปลี่ยน 
 เบโรรินกา
 คูชีท

 วิวัฒนาการกับโปเกมอนอีกตัว 
 เชลเดอร์

 เคยอาศัยอยู่ด้วยกัน 
 คิเทรุกุมะ
 นุยโกะกุมะ

 เพื่อน 
 ลัคกี → แฮปปีนาส

 สถานะไม่ทราบ 
 สตาร์มี

หมายเหตุ: เครื่องหมาย → หมายถึง พัฒนาร่างเป็น

 แหล่งข้อมูลอื่น 
 ข้อมูลมุชาชิ ใน Bulbapedia

หมวดหมู่:ตัวละครในโปเกมอน
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2540
หมวดหมู่:แก๊งร็อคเก็ต
หมวดหมู่:การพรรณนาทางวัฒนธรรมของมิยาโมโตะ มูซาชิ
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นพวกนักเลง
หมวดหมู่:ตัวละครที่เป็นสมาชิกแก๊ง
หมวดหมู่:ตัวละครในบันเทิงคดีที่มีการสร้างตัวตนใหม่
หมวดหมู่:ตัวละครที่เป็นนักแสดง
หมวดหมู่:ตัวละครที่เป็นครอสเดรสเซอร์
หมวดหมู่:ตัวละครมนุษย์เคลื่อนไหว
หมวดหมู่:ตัวละครหญิงในวิดีโอเกม
หมวดหมู่:ตัวละครหญิงในอนิเมะและมังงะ
หมวดหมู่:ตัวละครที่สร้างโดยเค็ง ซูงิโมริ